Analyser af prøver fra månens [[Månens have|maria]] synes at vise, at de fleste nedslagsbassiner på Månen dannedes i løbet af en forholdsvis kort periode for mellem 4 og 3,85 milliarder år siden. Denne hypotese kaldes for det [[sene kraftige bombardement]]. Man har imidlertid nu indset, at udkastninger fra [[Mare Imbrium|Imbrium-nedslagsbassinet]], som er et af de yngste store nedslagsbassiner på Månen, kan findes på alle [[Apollo-programmet|Apollo]]-landingsstederne og dermed være kommet med i de hjembragte måneprøver. Det er derfor muligt, at nogle bassiner (og i særdeleshed [[Mare Nectaris]]) fejlagtigt er blevet tilskrevet samme alder som [[Mare Imbrium|Imbrium]].
Uddannelse